Берклиде Калифорнияны университети

37.87, -122.258889 Берклиде Калифорнияны университети (ингил. The University of California, Berkeley) — АБШ-да илму тинтген джамагъат университетди, орналгъаны — Беркли’деди (Калифорния штат). Калифорнияны университетини он кампусундан эм эртдегилиди. 2013 джылда U.S. News & World Report журналны «Миллет университетле» рейтингинде 20-чы позицияны алгъанды, алай а окъутуу программаларыны кёбю къралда эм игилени санына киредиле. 2013 джылда Times Higher Education журналны рейтингинде Берклиде Калифорнияны университети, дунияны университетлеринден бешинчи орунну алгъанды. Университет, компьютер бла IT технологияладан, экономикадан эмда физикадан специалистлени хазырлауда эм иги аралыкъланы бири кибик бютеу дунияда белгилиди. Берклиден физикле, Экинчи дуния къазауатны заманында атом бомбаны эмда андан сора водород бомбаны ишлеуде баш роль ойнагъандыла. Берклиден алимле циклотронну ойлаб чыгъаргъандыла, антипротонну тинтиб къарагъандыла, лазерни ишлеуде баш ролда болгъандыла, фотосинтезни тамалында болгъан процесслени ангылатхандыла, кёб химия элементни (аланы ичинде: сиборгий, плутоний, берклий, лоуренсий эм калифорний) ачхандыла. Берклиде BSD операцион система (эмда BSD лицензия) башламын алгъанды. Беркли, студент активизмини тарихи бла белгилиди. Эм белгили акцияла: 1964 джылда Сёз Эркинлик ючюн къымылдау — университетни кампусдан политика памфлетлени джайыучуланы къоратыргъа кёргенинден сора башланнган протест акция — эмда 1968 джылда Халкъ паркда къаршчы туруу — «хиппи» культура бла ассоциация этилген студентлени протестлери. Белгиле Литература Gray A. Brechin. Imperial San Francisco : urban power, earthly ruin. — Berkeley, California: University of California Press, 1999. — 402 p. — ISBN 0-520-21568-0.. Susan Dinkelspiel Cerny. Berkeley landmarks : an illustrated guide to Berkeley, California's architectural heritage. — Berkeley, California: Berkeley Architectural Heritage Association, 2001. — 302 p. — ISBN 0-9706676-0-4. Jo Freeman. At Berkeley in the '60s : the education of an activist, 1961-1965. — Bloomington, Indiana: Indiana University Press, 2003. — 280 p. — ISBN 0-253-21622-2. Helfand, Harvey. University of California, Berkeley : an architectural tour and photographs. — New York: Princeton Architectural Press, 2002. — 360 p. — ISBN 1-56898-293-3. W. J. Rorabaugh. Berkeley at War: The 1960s. — New York: Oxford University Press, 1990. — 277 p. — ISBN 0-19-506667-7. Wong, Geoffrey. A Golden State of Mind. — Victoria, British Columbia: Trafford Publishing, 2001. — 317 p. — ISBN 1-55212-635-8.